રિયાયર્ડ લોકોની હાલત વિશે ચાર તબક્કા તપાસવામાં આવે છે. સૌથી પહેલા આવે છે, મટિરિયલ વેલબીઇંગ. મતલબ કે આરામથી રહેવા અને જીવવાની સુવિધાઓ કેવી છે? 43માં આપણો નંબર 41મો આવ્યો હતો. એ પછી હેલ્થ સર્વિસની વાત આવે છે, તેમાં આપણે છેલ્લા 43મા નંબરે છીએ. આર્થિક સ્થિતિના સંદર્ભમાં આપણે 43માંથી 39મા નંબરે છીએ. એમાં કદાચ થોડાક આગળ એટલા માટે છીએ કારણ કે આપણા લોકો રિટાયરમેન્ટ બાદનું આર્થિક પ્લાનિંગ સારું કરે છે. આપણે ત્યાં પાછલી લાઇફમાં દવાના ખર્ચની મોટી ચિંતા હોય છે. સમૃદ્ધ દેશોમાં હેલ્થ સર્વિસ સરકાર તરફથી આપવામાં આવે છે, અમુક દેશો વૃદ્ધોને પેન્શન પણ આપે છે એટલે ત્યાંના વૃદ્ધોને આર્થિક ચિંતા ઓછી હોય છે. ક્વોલિટી ઓફ લાઇફ એટલે કે ક્લીન અને સેઇફ વાતાવરણમાં પણ આપણે સૌથી છેલ્લા એટલે કે 34મા ક્રમે છીએ. ઓવરઓલ એવું કહેવાય છે કે ભારત એ રિટાયરમેન્ટ પછી રહેવા જેવો દેશ નથી. તમને આ વાત કદાચ સાચી ન લાગે તો કોઇ રિટાયર વ્યક્તિ હોય એને પૂછી જોજો. આપણા રસ્તાઓની હાલત પણ એવી છે કે વૃદ્ધો એકલા બહાર જતા ડરે. ટ્રાફિકના કારણે મોટી ઉંમરના લોકોની વાહન ચલાવવાની હિંમત જ નથી થતી. કોઇ લઇ અને મૂકી જાય તો એ બહાર જઇ શકે છે. અમુક લોકો અપવાદ હશે, જોકે મોટાભાગના વૃદ્ધોની હાલત તો આવી જ છે.